|  |  |  |
| --- | --- | --- |
| Nimi | Kontaktandmed | Tegevusala |
| Kuke Turismitalu (Cuce-Camp OÜ) | Jüri Lakspere, +3725042716, jyri@kuketalu.ee, www.kuketalu.ee | Majutus, ruumide rent erinevate ürituste korraldamiseks, paintball, räätsa-ja rattamatkad. Üldehitustööd |

Koostame hinnapakkumised vastavalt hooajale, tellimuse mahule ning muudele faktoritele ja seega ei soovi me üldhinnakirja välja tuua.

1. Tagasiside portaalile:

Üldiselt on olemasoleval lehel ettevõtja jaoks vajalikud kategooriad olemas. Portaali kaudu sooviksime meie eelkõige levitada infot **vabade/uute töökohtade** tekkimisel. Siiani on kogemus näidanud, et kohalikku tööjõudu kaasata ei ole lihtne. Võimalik, et oleks ka hea saada infot erinevate toetuste kohta, kuid kuna tegemist on pidevalt muutuva informatsiooniga, siis pigem pole mõtet erinevaid organisatsioon (PRIA; EAS jne...) dubleerida. Oleneb muidugi kui mahukad on valla plaanid ja võimalused uue portaali administreerimisel.

Uute ideedena võiks portaalis olla kajastatud:

* Välishanked- samamoodi dubleeriv tegevus Eesti Kaubandus-Tööstuskoja andmebaasidele ja HEAK tegevusele, kuid siiski arvan, et mitmed ettevõtted ei oma teadmisi välishangete info kättesaamiseks ning kuidas nendele edukalt kandideerida. Kui portaal on antud vallas toimiv, tuleks selle kohta teha ka infopäev.
* Kohalike ettevõtete hanked kohalikele ettevõtetele
* Avalikud üritused, sponsorlus
* Portaalist oleks võimalik tellida Kose valla **ettevõtete e-mailide kontaktlisti**

3. Mida saaks vald teha, et valla ettevõtlust arendada?

Vastan küsimusele turismiettevõtja seisukohalt. Välisturisti teekond trassil Tallinn-Tartu ei peatu reeglina Harjumaal, kuna piirkonda ei toeta kohalik eripära ja vaatamisväärsused, mis on turisti peatumise ja kohaloleku peamiseks põhjuseks. Liigutakse kohe edasi Lõuna-Eestisse ning Kose vald on hetkel läbisõidu koha rollis. **Puudub informatsioon piirkonna vaatamisväärsuste kohta,** mitmed potentsiaalsed kohad ei oma läbimõeldud müügikontseptsiooni. Puuduvad avalikud vaba-aja veetmise kohad (avalikud suusarajad, matakarajad ja lõkkeplatsid). Piirkonnas on olemas nii mitmeid vallale kuuluvaid objekte (Kose valituse varjend, Siniallikad, Naisteraba, Järlepa raba) ning eraomanduses olevaid objekte (Tammiku mõis/kunstikoda, Tuhala Nõiakaev, Polli Loomaaed, Karla küla aiandustalud, Viikingite küla, Oxforrell Puhkekeskus, Kuke Turismitalu, Männiaru puhkemajad). Mainitud 4 suuremat majutusasutust on nii Harjumaa kui kogu Eesti mõistes ühed edukamad Maaturismi asutused. **Probleemi lahendusena näen ühtse turismimarsruudi koostamist, kuhu on kaasatud nii mainitud vallale kuuluvad objektid kui erasektori poolt pakutavad teenused.**

Kokkuvõte: potentsiaal on piirkonnal olemas, kuid puudub **ühtne kontseptsioon ja tervik.** Mitmed väga unikaalsed objektid nagu näiteks Kose valitsuse varjend ning **erinevad rabad on alakasutatud ja tähistamata**. Kindlasti on meie ettevõte avatud koostööle näiteks nende objektide potentsiaali ärakasutamisel.

Kindlasti tuleks vallale kasuks **mõne suurürituse või festivali iga-aastane korraldamine** (spordivõistlused, kultuurifestivalid). Mitmedki suurüritused on piirkonnale andnud tuntuse (Leigo järvemuusika festival, Viru Folk Käsmus). Loomulikult tuleks nende korraldamiseks kaasata eraettevõtete teadmisi ning osalist finantseeringut.

Isiklikult tunneme muret sõidutee katte üle, mis meie asutuseni toob. Ca viimased 2km on lagunev kruusatee, mis meie juba ligi 8 000 kliendi sõidukeid igal aastal lõhub ja tolmab. Siiani oleme panustanud teekatte korrashoiule lisaks vallapoolsele hooldusele ka enda vahendeid.